P6_TA(2006)0323
Mauretanien
Europa-Parlamentets beslutning om Mauretanien
Europa-Parlamentet,
—der henviser til partnerskabsaftalen mellem på den ene side medlemmerne af gruppen af stater i Afrika,
Vestindien og Stillehavet og på den anden side Det Europæiske Fællesskab og dets medlemsstater, der
blev undertegnet i Cotonou den 23. juni 2000 (herefter benævnt Cotonou-aftalen), og navnlig aftalensartikel 96,
—der henviser til Den Blandede Parlamentariske Forsamling AVS-EU's beslutning om situationen i Vest-
afrika (
1), der blev vedtaget den 24. november 2005 i Edinburgh (Det Forenede Kongerige),
—der henviser til de 24 forpligtelser, som Den Islamiske Republik Mauretanien indgik i forbindelse med
konsultationerne af AVS-landene om Den Islamiske Republik Mauretanien i overensstemmelse medCotonou-aftalens artikel 96 (Bruxelles, den 30. november 2005),
—der henviser til rapporten fra Den Blandede Parlamentariske Forsamling AVS-EU's informations- og
undersøgelsesdelegation til Mauretanien den 23.-27. februar 2006,
—der henviser til rapporten fra den arbejdsgruppe under Europa-Parlamentets Delegation for Forbindel-
serne med Maghreb-landene og Den Arabiske Maghreb-Union (herunder Libyen), der besøgte Maureta-nien den 3.-5. maj 2006,
—der henviser til udfaldet af mødet i Den Afrikanske Unions Freds- og Sikkerhedsråd den 21. juni 2006,
—der henviser til formandskabets erklæring på vegne af Den Europæiske Union om valget i Mauretanien
den 28. juni 2006,
—der henviser til forretningsordenens artikel 115, stk. 5,
A. der henviser til, at den tidligere præsident Ould Taya blev styrtet den 3. august 2005 uden
blodsudgydelse,
B. der henviser til, at Militærrådet for Retfærdighed og Demokrati (CMJD) har bekræftet, at det ønsker at
gøre op med det tidligere regimes totalitære metoder og forpligter sig til at indføre demokrati iMauretanien,
C. der henviser til, at de politiske partier og civilsamfundet er blevet enige om at støtte den igangværende
proces,
D. der henviser til, at der er nedsat en national uafhængig valgkommission og vedtaget en tidsplan for
afholdelse af en folkeafstemning om en forfatning og parlaments-, lokal- og præsidentvalg,
E. der henviser til, at overgangsmyndighederne indtil nu har holdt deres løfter, hvad angår tidsplanen for
valgene og navnlig afholdelsen af en vælgerregistreringsproces, der blev afsluttet den 30. april 2006,
F. der henviser til, at valgdeltagelsen i valget den 25. juni 2006 var 76,36 %, og at 96,96 % af vælgerne
stemte for ændringer af forfatningen,
G. der imidlertid henviser til, at store grupper i den mauretanske befolkning ikke kunne dokumentere deres
identitet og få udstedt et valgkort i medfør af valgloven, der stiller krav om en kopi af forældrenes og
bedsteforældrenes fødselsattest,13.12.2006 C 303 E/876 Den Europæiske Unions Tidende
Torsdag, den 6. juli 2006DA
(1) EUT C 136 af 9.6.2006, s. 26.
H. der henviser til, at store dele af befolkningen ikke kunne få udstedt de nødvendige papirer og dermed
ikke kunne deltage i valget den 25. juni 2006 på grund af betingelserne og den meget korte frist for
afholdelse af valget,
I. der henviser til afskaffelsen af mediecensuren, som også er gennemført i praksis,J. der henviser til, at olieudvindingen indledtes i april 2006, og til den nye olieaftale, der blev indgået
mellem den mauretanske overgangsregering og det australske olieselskab Woodside i begyndelsen afjuni 2006,
K. der henviser til overgangsmyndighedernes tilsagn om at bekæmpe korruptionen og tilslutte sig de rele-
vante internationale konventioner,
L. der henviser til de store indvandrerstrømme til Den Europæiske Union, der udgår fra Mauretaniens
kyster,
M. der henviser til, at fiskeriaftalen mellem Den Europæiske Union og Mauretanien udløber den 31. juli
2006,
1. bemærker med tilfredshed, at overgangsmyndighederne arbejder for at indføre demokrati i Mauretanien;
opfordrer overgangsmyndighederne til at gennemføre denne demokratiske proces under fuld overholdelse afderes tilsagn og understreger, at det vil følge forløbet af denne proces nøje, indtil den er fuldført;
2. glæder sig over den rolige afvikling af valget den 25. juni 2006, som er blevet vurderet positivt af de
internationale valgobservatører, der var til stede, og understreger, at det massive antal mauretanske stemmer
til fordel for den nye forfatning er et afgørende led i overgangsprocessen mod demokrati og viser befolknin-gens vilje til at opbygge et reelt demokrati og en retsstat;
3. fastholder, at alle mauretaniere skal kunne få udstedt de nødvendige papirer, så de kan deltage i de
næste afstemninger;
4. anbefaler, at der træffes alle nødvendige foranstaltninger for at give mauretaniere i andre lande mulighed
for at deltage i kommende afstemninger;
5. glæder sig over, at landets bærende kræfter, de politiske partier og civilsamfundet generelt har tillid til
overgangsmyndighederne;
6. glæder sig over, at der er vedtaget en tidsplan for afholdelse af en folkeafstemning om en forfatning og
parlaments-, lokal- og præsidentvalg; opfordrer myndighederne til at overholde denne tidsplan;
7. glæder sig over nedsættelsen af en uafhængig national valgkommission, der har til opgave at registrere
vælgerne og tilrettelægge kommende afstemninger;
8. opfordrer CMJD, overgangsregeringen og den uafhængige nationale valgkommission til at vedtage at
afslutte vælgerregistreringen og udstedelsen af valgkort mellem folkeafstemningen og de andre valgdatoer
med henblik på at få udfyldt hullet mellem vælgerregistreringen i 1995 og den nuværende valgliste,
herunder at acceptere vidneudsagn som bevis på identitet, for så vidt angår de tilbagevendte flygtninge;glæder sig i den forbindelse over den åbenhed, som valgkommissionens formand udviste i Bruxelles den30. maj 2005;
9. bemærker, at der er oprettet adskillige politiske partier siden den 3. august 2005, og konstaterer, at der
er en tendens til gruppering i koalitioner; opfordrer til udarbejdelse af valgprogrammer, der indeholderkonkrete forslag til forbedring af landets økonomiske og samfundsmæssige situation;
10. anbefaler, at støtten til politiske partier sker på grundlag af deres repræsentation ved lokalvalgene, da
forholdstalsvalg giver større mulighed for at tage hensyn til landets forskelligartethed; foreslår, at en del af
denne støtte tildeles i form at materiel støtte med henblik på at give de politiske partier mulighed for at
deltage i valgkampen på ordentlige betingelser;13.12.2006 C 303 E/877 Den Europæiske Unions Tidende
Torsdag, den 6. juli 2006DA
11. glæder sig over overgangsmyndighedernes principielle holdning om at lade flygtninge vende tilbage til
landet, men bemærker med bekymring, at meget få i praksis har benyttet sig af denne ret, hvilket der er to
årsager til, nemlig at mange af de interesserede har begrænsede økonomiske midler, og at de ikke kan bevise,at de er mauretaniere;
12. opfordrer derfor overgangsmyndighederne til med henblik på parlaments- og præsidentvalget alvorligt
at overveje at oprette valgkontorer for mauretaniere, der befinder sig i andre lande, på ambassader og i flygt-ningelejrene i Mali og Senegal;
13. bemærker beslutningen om at reservere 20 % af kandidatposterne til kvinder, og ser i denne beslutning
et fremskridt i forhold til den tidligere situation; frygter dog, at denne beslutning ikke vil have nogen virk-
ning i praksis, hvis partierne opstiller kvinderne i valgkredse, der er tabt på forhånd eller i den ende af listenover kandidater, der ikke giver valg;
14. opfordrer Kommissionen til at beslutte at udsende en valgobservationsdelegation fra Den Europæiske
Union;
15. glæder sig over afskaffelsen af mediecensuren, som også er gennemført i praksis;
16. glæder sig over ytringsfriheden blandt repræsentanterne for de politiske partier og civilsamfundet i
Mauretanien, hvilket vidner om et aktivt og dynamisk demokrati;
17. opfordrer CMJD samt overgangsregeringen til, i fuld anerkendelse af at disse ikke kan løse alle forti-
dens problemer, at rette kraftigt op på passiviteten i humanitære spørgsmål, forholdene for flygtninge ogslaveriets eftervirkninger samt straffriheden for økonomisk kriminalitet;
18. glæder sig over, at medlemmerne af CMJD har besluttet ikke at stille op til næste valg;
19. opfordrer de nuværende og kommende mauretanske myndigheder til at bekæmpe uligheden i forde-
lingen af rigdomme og indføre et minimum af social retfærdighed i Mauretanien;
20. glæder sig over, at konsultationerne i medfør af Cotonou-aftalens artikel 96 er afsluttet, at samarbejdet
mellem Den Europæiske Union og Den Islamiske Republik Mauretanien genoptaget fuldt ud, og atMauretanien dermed ikke har lidt under begivenhederne den 3. august 2005;
21. opfordrer de mauretanske myndigheder til at udnytte de nyfundne olieressourcer til at imødekomme
befolkningens behov, navnlig på sundheds- og uddannelsesområdet;
22. glæder sig over overgangsmyndighedernes tilsagn om at anvende principperne bag EITI-initiativet
(Extractive Industries Transparency Initiative);
23. glæder sig over overgangsregeringens tilsagn om at bekæmpe korruptionen og ratificere de internatio-
nale konventioner på området;
24. glæder sig over, at de mauretanske myndigheder udviser vilje til at samarbejde om bekæmpelsen af
ulovlig indvandring, hvilket har gjort det muligt at indgå vigtige aftaler mellem EU og Mauretanien, herunder
Atlantis-projektet, som støttes af Kommissionen og indebærer indførelse af et samarbejde mellem
EU-landene og Mauretanien om overvågning af de mauretanske kyster gennem indsættelse af spansk-maure-tanske patruljer;
25. opfordrer Kommissionen og de mauretanske myndigheder til at afslutte forhandlingerne om fiskeriaf-
talen inden dennes udløb samt iværksætte en hensigtsmæssig politik med henblik på beskyttelse af fiskebe-standene og den biologiske mangfoldighed til lands og til vands ved Banc d'Arguin, der ligger nær udvin-dingsstederne;
26. pålægger sin formand at sende denne beslutning til Rådet, Kommissionen, Militærrådet for Retfær-
dighed og Demokrati, Den Islamiske Republik Mauretaniens overgangsregering, Den Blandede Parlamenta-riske Forsamling AVS-EU og Det Panafrikanske Parlament.13.12.2006 C 303 E/878 Den Europæiske Unions Tidende
Torsdag, den 6. juli 2006DA